钦定古今图书集成/明伦汇编/氏族典/第438卷 > 《廖用贤尚友录》 > 夏尚忠
## 钦定古今图书集成/明伦汇编/氏族典/第438卷 > 《廖用贤尚友录》 > 夏尚忠

按《万姓统谱》：“尚忠字信卿，休宁人。唐歙州刺史元康
裔。幼颖悟端悫，读书过目不忘。乾道初，对策廷中，极
论忠孝之义，赐进士第，任将作监簿，迁大理丞、知泰
州。海贼时发，民罹其害，尚忠率兵除之，海道肃清。复
知处州，引年纳禄，不允，召除国子博士，徙著作佐郎，
称疾致仕，卒。”